DUSIT ผุดแคมเปญ “Live Life with Dusit” มอบส่วนลด 25% รองรับท่องเที่ยวบูม!
DUSIT เปิดตัวแคมเปญ “Live Life with Dusit” มอบส่วนลดสูงสุดถึง 25% สำหรับการเข้าพักที่โรงแรมและรีสอร์ทในเครือดุสิตทั้งในประเทศและต่างประเทศ รองรับท่องเที่ยวบูม!
DUSIT เปิดตัวแคมเปญ “Live Life with Dusit” มอบส่วนลดสูงสุดถึง 25% สำหรับการเข้าพักที่โรงแรมและรีสอร์ทในเครือดุสิตทั้งในประเทศและต่างประเทศ รองรับท่องเที่ยวบูม!
25 ต.ค. 2565

บริษัท ดุสิตธานี จำกัด (มหาชน)  หรือ DUSIT ต้อนรับการเดินทางทั่วโลกอย่างต่อเนื่อง ด้วยการเปิดตัวแคมเปญ “Live Life with Dusit” ที่มอบส่วนลดสูงถึง 25% และสิทธิพิเศษมากมาย สำหรับการเข้าพักที่โรงแรมและรีสอร์ทในเครือดุสิตทั้งในประเทศไทย มัลดีฟส์ ฟิลิปปินส์ เวียดนาม ตะวันออกกลาง และอื่นๆ
สำหรับแคมเปญ ‘Live Life with Dusit’ ประกอบด้วย ส่วนลดห้องพัก 15% จากราคา Best Available Rate รวมเช็คเอาท์ล่วงเวลาได้จนถึง 16:00 น. และสำหรับสมาชิกดุสิตโกลด์รอยัลตี้โปรแกรม (Dusit Gold) ได้รับส่วนลดห้องพัก 25% ส่วนลดค่าอาหารและเครื่องดื่ม 20% สปา 10% และเช็คเอาท์ล่วงเวลาได้จนถึง 18:00 น. สามารถลงทะเบียนสมาชิกดุสิตโกลด์ได้ที่ www.dusit.com/signup เพื่อรับสิทธิประโยชน์ได้ทันที
โดยสามารถจองแคมเปญ ‘Live Life with Dusit’ ได้ตั้งแต่วันนี้ จนถึงวันที่ 3 พฤศจิกายน 2565 ที่ www.dusit.com/livelife และสามารถใช้สำหรับการเข้าพักถึง 31 มีนาคม 2566
ทั้งนี้เพื่อให้สอดคล้องกับสถานการณ์ในปัจจุบัน กลุ่มดุสิตธานียังปรับกลยุทธ์ทางธุรกิจและเพิ่มบริการใหม่ๆ อาทิเช่น การให้บริการแบบดุสิต หรือ “Dusit Graciousness” โดยให้ความสำคัญกับ 4 แกนหลัก คือ บริการที่มีคุณภาพและตอบโจทย์ความต้องการของลูกค้า (Service)  บริการที่ตอบสนองการใช้ชีวิตอย่างมีสุขภาวะที่ดีทั้งกายและใจ (Well-being)  บริการที่เข้าถึงและเป็นอันหนึ่งอันเดียวกับชุมชนและคนรอบข้าง (Locality) และบริการที่ยั่งยืน โดยคำนึงถึงสังคม เศรษฐกิจ และสิ่งแวดล้อม (Sustainability)
กิจกรรมที่นำเสนอ เช่น Sound Bath ศาสตร์การใช้คลื่นเสียงกังวานจากเครื่องดนตรี เพื่อบำบัดด้วยคลื่นเสียงผ่านน้ำในร่างกาย สู่การผ่อนคลายความเครียด ที่โรงแรมดุสิตธานี หัวหิน, เวิร์กช็อปงานฝีมือท้องถิ่นที่โรงแรมดุสิตธานี ลากูน่า ภูเก็ต, งานปาร์ตี้สุดเก๋ที่โรงแรมอาศัย กรุงเทพ ไชน่าทาวน์, เที่ยวชมหมู่บ้านสุดอันซีนที่แฝงด้วยมนต์เสน่ห์ที่โรงแรมดุสิตธานี กวม รีสอร์ท, ดำน้ำกับกระเบนแมนตาที่โรงแรมดุสิตธานี มัลดีฟส์ และการโหนสลิงที่ทำให้เห็นทิวทัศน์ของหุบเขาโดยรอบที่โรงแรมดุสิตดีทู นาซีม รีสอร์ท จีเบล อักห์ดาร์ ประเทศโอมาน ที่พักแต่ละแห่งของดุสิตมีทำเลที่ตั้งที่ไม่เหมือนใคร เพื่อให้แน่ใจว่าลูกค้าจะได้เพลิดเพลินกับจุดหมายปลายทางที่ดีที่สุดด้วยความสะดวกสบายสูงสุดตลอดการเข้าพัก
ดูรายชื่อโรงแรมที่เข้าร่วมโครงการได้ที่ www.dusit.com/livelife หรือสอบถามข้อมูลเพิ่มเติมกรุณาติดต่อ 02-200-9999